Upis djece u prvi razred osnovne škole školske godine 2021./2022.

Prijava školskih obveznika vrši se elektronskim putem  u vremenu od 8. do 17. veljače 2021.  - na web stranici Upravnog odjela za prosvjetu, kulturu, tehničku kulturu i sport Splitsko-dalmatinske županije popunjavajući dolje priloženu Prijavu za predupis (koja će biti aktivna od 8.veljače 2021.godine)

www.dalmacija.hr

Školski obveznici za školsku godinu 2021./2022. su:

* djeca rođena od 1. travnja 2014. do 31. ožujka 2015.
* djeca rođena od 1. travnja 2015. do 31. prosinca 2015. za koju roditelji, odnosno staratelji žele ostvariti pravo na prijevremeni upisu prvi razred osnovne škole
* djeca kojoj je za šk. god. 2020./2021. Rješenjem , odgođen upis u prvi razred osnovne škole,
* djeca koja trebaju privremeno oslobađanje od upisa u prvi razred osnovne škole.

Prijavu je potrebno izvršiti prema upisnom području škole.

Ako se dijete želi iz opravdanog razloga upisati u školu kojoj ne pripada prema upisnom području (produženi boravak ili neki drugi razlog) u postupku prijave, prijavljuje obje škole s naznakom željene škole i razloga. Provjeru spremnosti obavlja u matičnoj školi, nakon čega se javlja željenoj školi radi dogovora.

Nakon obavljene elektronske prijave djeteta Upravnom odjelu, roditelj/staratelj obvezno se treba javiti školi u vremenu od 2. do 9. ožujka 2021. god. radi dogovora o terminu testiranja i sistematskog pregleda djeteta.

Potrebna dokumentacija: OIB, potvrda o pohađanju programa predškole, kopija domovnice i rodnog lista (vrijede bez obzira na datum izdavanja).

Za **odgodu upisa** za šk.god 2021./2022. ne podnosi se zahtjev već je potrebno u prijavi online označiti**: „najava za odgodu upisa“**

Za dijete koje će do kraja tekuće godine navršiti šest godina, a nije školski obveznik, roditelj odnosno staratelj može prijaviti upis, a **najkasnije do 31. ožujka 2021.** godine podnijeti Upravnom odjelu zahtjev za uvrštavanje djeteta u popis školskih obveznika **-  prijevremeni upis u prvi razred** osnovne škole, te je u **obvezi dostaviti  mišljenje stručnog tima predškolske** **ustanove o psihofizičkom stanju djeteta** školi prilikom dogovora o testiranju djeteta.

**Zahtjev za prijevremeni upis** u prvi razred **i privremeno oslobađanje od upisa u prvi razred** osnovne škole **(**djeca sa težim oštećenjem zdravlja)roditelj odnosno staratelj **podnosi zahtjev** **Upravnom odjelu**na **Obrascu 6**(nalazi se na donjoj poveznici). Uz zahtjev za **privremeno oslobađanje od upisa u prvi** razred prilaže se i medicinska dokumentacija.

<https://www.dalmacija.hr/Portals/0/datoteke/dokumenti/Obrazac%206_1.doc>

Za područje **Grada Trogira**, zahtjev se upućuje na adresu:

Upravnom odjelu za prosvjetu, kulturu, tehničku kulturu i sport SDŽ

Trg Ivana Pavla II. 1,

21220 Trogir